section_heading: Uvođenje oligarhije
paragraph_text: Nakon duge opsade, Atena se konačno predala spartanskom vojskovođi Lisandru i prihvatila vrlo oštre uvjete mira, koji su uključivali likvidiranje Atenskog pomorskog saveza, rušenje Dugih bedema i bedema Pireja, predaju cijele flote osim dvanaest stražarskih brodova, priključenje Atene u red lakedemonskih saveznika uz potpuno pokoravanje njihovoj hegemoniji i uz obavezu da će imati iste saveznike i neprijatelje kao i Sparta, te povratak svih prognanika u Atenu. Nakon uvajanja ovih uvjeta, u ožujku 404. pr. Kr. Lisandar je uplovio u Pirej. Prognanici–aristokrati bili su vraćeni, a Dugi bedemi porušeni.